થોડા સમય પહેલા જ ભારતમાં ગણપતિ બાપ્પાનો તહેવાર એટલે કે ગણેશ ચતુર્થીનો ઉત્સવ ધામધુમથી ઉજવવામાં આવ્યો હતો. ત્યારે હિંદુઓની ગણપતિ પ્રત્યેની ભાવનાને દુભાવતો એક ઓસ્ટ્રેલિયાનો બનાવ સામે આવ્યો છે. ઓસ્ટ્રેલિયામાં ગણપતિની જાહેરાતને લઈ હોબાળો થયો છે, જેમાં ઘેટાના માંસની જાહેરાતમાં ગણપતિના ચિત્રને રાખવામાં આવ્યું છે. જેને લઈને ત્યાં વસતા હિંદુઓએ જાહેરાતનો વિરોધ કર્યો હતો અને આ જાહેરાતને પાછી લેવા માટે ઓસ્ટ્રેલિયા સરકાર પાસે માંગણી કરી હતી. ત્યારે ઓસ્ટ્રેલિયા મીડિયાના જણાવ્યા પ્રમાણે માંસ અને પશુધન વિભાગ દ્વારા પણ આ જાહેરાતના અંગે સોમવારે જ નોટિસ આપવામાં આવી હતી.